钦定古今图书集成/明伦汇编/家范典/第030卷 > 《新乐府》白居易
## 钦定古今图书集成/明伦汇编/家范典/第030卷 > 《新乐府》白居易

《母别子》，刺新间旧也。

“母别子，子别母，白日无光哭声苦。”关西骠骑大将军，
去年破虏新策勋。敕赐金钱二百万，洛阳迎得如花
人。新人迎来旧人弃，掌上莲花眼中刺。迎新弃旧未
足悲，悲在君家留两儿。一始扶行一初坐，坐啼行哭
牵人衣。以汝夫妇新燕婉，使我母子生别离。不如林
中鸟与鹊，母不失雏雄伴雌。应似园中桃李树，花落
随风子在枝。新人新人听我语，洛阳无限红楼女。但
愿将军重立功，更有新人胜于汝。